
	Targed 1 
	Parhau i syntheseiddio ymchwil i'ch gwaith ysgrifennu er mwyn cefnogi'ch pwyntiau allweddol.


	Targed 2
	Parhau i ddatblygu agwedd feirniadol drwyddi draw, gan gynnig y farn gyferbyniol pryd bynnag y bo modd gan ystyried goblygiadau'r hyn a ysgrifennwyd drwy ddadansoddi a gwerthuso'n feirniadol yn gyson.




Dylunio a chynnal astudiaeth ymchwil ar raddfa fach, a gwerthuso’n feirniadol effaith offer ymchwil a ddewiswyd, a’r data, ar y dysgwr ac ar eich ymarfer proffesiynol.


Yn yr aseiniad yma byddaf yn trafod fy nghanfyddiadau o'm hymchwil ar asesu ar gyfer dysgu. Bydd yr aseiniad hwn yn canolbwyntio ar farn staff a dysgwyr o asesu ar gyfer dysgu yn yr ystafell dosbarth. Yn ôl Steele (2019) mae asesu ar gyfer dysgu yn ddull o addysgu sy’n gallu creu adborth a ddefnyddir wedyn i wella perfformiad y disgyblion. O’m mhrofiad fy hun rydw i’n defnyddio asesu ar gyfer dysgu ar gyfer pob gwers, er mwyn gallu wella perfformiad y disgyblion mewn pob maes dysgu a phrofiad. Rydw i’n gwneud hyn trwy ddefnyddio strategaethau megis cwestiynu ar lafar neu farcio’n fyw. Fel y dwedir gan Steele (2019) mae asesu ar gyfer dysgu yn aml yn digwydd yn naturiol ac ar unwaith er mwyn gallu gwneud newidiadau i wersi er mwyn wneud i’r ddysgu’n fod mwy effeithiol. Cytunaf ar bwynt hwn, gan fy mod yn credu mai’r sgil i newid ac addasu’r wers i gyd-fynd ag anghenion a dealltwriaeth y plant yn sgil pwysig sydd angen i athrawon cael. Pwrpas yr astudiaeth yma yw casglu barn staff a disgyblion am elfen benodol o asesu ar gyfer dysgu. Penderfynais i ffocysu ar elfen o gwestiynu, oherwydd yn fy marn i mae cwestiynu yn sgil hollol bwysig a trwy ymchwilio'r pwnc yma byddaf yn gwella fy ymarfer proffesiynol. Yn ôl cwricwlwm newydd i Gymru (2022) mae asesu yn chware rhan sylfaenol wrth sicrhau bod pob dysgwr unigol yn cael ei gefnogi a’i herio. Rwy’n cytuno a’r pwynt hwn oherwydd o’m mhrofiad fy hun dwi wedi gweld bod asesu ar gyfer dysgu yn cefnogi’r dygwyr unigol yn barhaus o ddydd i ddydd, ac yn gallu nodi a myfyrio ar gynnydd dysgwyr unigol dros amser ( Llywodraeth Cymru, 2022). Penderfynais ddefnyddio agwedd Mosaig er mwyn cynnal yr ymchwilid yma a hefyd defnyddio'r ddau offer ymchwil o holiadur a chyfweliad. Fy rhagdybiaeth am yr ymchwiliad yw bod cwestiynu yn elfen allweddol o asesu mewn ystafell dosbarth a heb ddefnyddio cwestiynu na fyddem yn gallu gweld gwir ddealltwriaeth y plant.

Daeth asesu ar gyfer dysgu allan o’r 12 Egwyddor yn y cwricwlwm newydd i Gymru a grëwyd gan Proffesor Graham Donaldson. Yn ôl adolygiad Donaldson sef Dyfodol Llwyddiannus (2015) gallaf weld bod asesu yn agwedd allweddol ar gyfer y cwricwlwm newydd. Caiff dysgu ei lywio gan lawer mwy na phynciau unigol ac yn fwy ar ddulliau uniongyrchol perthnasol i anghenion personol, cymdeithasol ac economaidd. Mae’r cwricwlwm yn aml yn cael ei fframio yn nhermau’r sgiliau allweddol, y galluoedd neu’r cymwyseddau a fydd yn cael eu datblygu mewn plant a phobl ifanc ( Donaldson, 2015). Cytunaf a’r pwynt hwn gan ei fod yn dangos i ni'r pwysigrwydd o roi anghenion y plant uwchlaw popeth arall. Mae asesu ar gyfer dysgu cael eu defnyddio yn ddyddiol ar lawr y dosbarth ac yn cael eu rhannu mewn i bedwar elfen sef, rhannu meini prawf llwyddiant, cwestiynu / ansawdd y cwestiynau, ansawdd yr adborth a hunan asesu / asesu cyfoedion.

Yn ôl Hattie (2010) rhannu meini prawf llwyddiant yn yr ystafell dosbarth yn golygu bydd y disgyblion a’r athro yn cael yr un syniad am beth sy’n digwydd yn ystod gwersi a beth ddylent fod yn ei ddysgu o ganlyniad i’w wneud y gwaith. Trwy rannu meini prawf llwyddiant gyda’r plant, rydym yn dangos llwybr clir iddynt o ble dylent fod yn anelu at wrth gwblhau gwaith ( Hattie, 2010). Mae yna lawer o wahanol strategaethau sydd yn cyd-fynd gyda rhannu meini prawf llwyddiant fel gwneud y dasg yn anghywir fel bod rhaid i’r disgyblion cywiro’r gwaith. Un strategaeth rydw i’n defnyddio yn y dosbarth yw fy mod i’n dangos darn o waith gorffenedig i’r plant fel eu bod nhw’n gallu dewis beth maen nhw’n hoffi o’r gwaith a beth fydden nhw’n newid, trwy ddewis dwy seren ac un dymuniad. Wrth wneud hyn mae’n gwneud y dasg yn haws oherwydd bod ganddyn nhw syniad am beth sy’n rhaid gwneud er mwyn cyrraedd safon dda. Ond er hyn mae yna rhai pwyntiau negyddol i rannu meini prawf llwyddiant er enghraifft nid oes unrhyw gyffro i’r disgyblion wrth gychwyn gwaith newydd.

Elfen arall ydy ansawdd yr adborth, yn ôl Renard (2023) bwriad adborth yw addasu fel mae’r plant yn gweithio yn y dyfodol. Dyle plant derbyn adborth ar ôl pob darn o waith neu weithgaredd er mwyn hybu nhw i wneud cynnydd y tro nesaf. Gallwch roi adborth mewn sawl ffurf wahanol i wella dysgu a datblygiad y disgyblion, er enghraifft adborth llafar neu ysgrifenedig. Gall adborth hefyd dangos i’r disgyblion yr hyn maent wedi cyflawni, yr hyn mae angen iddyn ei wella ac yn eu cefnogi i wneud newidiadau (Goddard, 2023). Yn lle dweud ‘Da iawn’ gall adborth mwy personol helpu’n llawer gwell er enghraifft ‘Dyma waith gwych rydw i’n hoffi’r frawddeg yma, y tro nesaf beth am...’. Cytunaf gyda’r pwynt yma oherwydd wrth fod allan ar leoliad PAP gwelais fod rhoi adborth mwy personol i’r plant, mae hyn yn gwneud iddynt weithio’n galetach i wella eu gwaith y tro nesaf. Ond yn ôl Kohn (2022) weithiau gall rhai mathau o adborth wneud i blant deimlo'n llai tebygol i wneud gwaith a gall wneud iddynt deimlo nad ydynt yn ddigon da. Cytunaf ar bwynt yma hefyd gan gallaf weld efallai os byddwch yn rhoi adborth negyddol gall hyn wneud i’r plant ymddwyn gydag agwedd negyddol. Elfen asesu ar gyfer dysgu arall ydy hunan asesu ac asesu cyfoedion, mae hyn yn cysylltu â beth ddwedodd Vygostky (1978) bod dysgu yn broses gymdeithasol a bod unigolion yn dysgu drwy ryngweithio gydag eraill. Trwy gydweithio gall y disgyblion ddatblygu dealltwriaeth ddyfnach o’u cryfderau a’u gwendidau. Cytuno a’r pwynt hwn gan fy mod i’n defnyddio’r strategaeth munud i feddwl a phartneriaid parablu llawer yn y dosbarth. Mae’r strategaethau yma yn hollol bwysig i ddefnyddio yn yr ystafell dosbarth er mwyn hybu sgiliau cyfathrebu. Ond ar y llaw arall os na chaiff y strategaethau hyn eu defnyddio'n gywir gallai arwain at blant yn peidio â thrafod gwaith neu beidio â thalu sylw. I osgoi hyn dwi fel arfer yn defnyddio amserydd byr i leihau'r amser i'r plant diflasu.

Yr elfen olaf ydy Cwestiynu, a dyma’r elfen  dewisais i wneud fy ymchwil arno oherwydd yn fy marn i dyma’r elfen sy’n gallu cael yr effaith fwyaf ar addysg y plentyn. I gyd-fynd gyda hyn dangosodd ddamcaniaeth Black a Wiliam (2006) asesu ffurfiannol i ni, gall byrddau gwyn bach caniatáu asesu cyflym ac anffurfiol yn yr ystafell dosbarth a gall hyn helpu athrawon i weld dealltwriaeth yr holl ddosbarth yn gyflym. O’m mhrofiad i mae’r strategaeth yma’n helpu i gwestiynu'r plant yn gyflym a gweld pwy fydd angen cefnogaeth ychwanegol yn y dasg. Dadleuodd Dewey y dylai addysg fod yn broses o ymholi gweithredol a datrys problemau, lle mae myfyrwyr yn ymgysylltu â phroblemau byd go iawn ac yn dysgu trwy brofiadau ymarferol (Main, 2022). Roedd cwestiynu yn rhan naturiol o’r broses hon, gan ei fod yn annog myfyrwyr i archwilio, dadansoddi, a myfyrio ar eu profiadau ( Main, 2022). Yn fy marn i allwch ddefnyddio gwahanol fathau o gwestiynu ym mhob maes dysgu a phrofiad, er gyda gwersi fel Cymraeg neu Saesneg bydd gofyn cwestiwn agored yn gallu hybu’r plant i ymestyn eu hateb.  Wrth fod allan ar leoliad PAP rwyf wedi cael y cyfle i gynnig ystod o strategaethau yn yr ystafell dosbarth un wnaeth sefyll allan oedd ‘Think-Pair-Share’, mae’r strategaeth yma yn berffaith er mwyn gwella cyfranogiad disgyblion yn y dosbarth. Mae’r strategaeth yma yn helpu’r plant gyda chodi hunanhyder gan eu gwneud mwy tebygol i siarad a rhannu syniadau (Inner Drive, d.d). O ddefnyddio’r strategaeth yma mae'n gwneud i'r plant swil mwy hyderus i rannu syniadau. 

Er bod llawer o lenyddiaeth bositif am gwestiynu gan ddamcaniaethwyr fel Bruner, Bandura a Piaget mae yna rhai llenyddiaeth negyddol hefyd. Un peth a welais yw y gall athrawon ddangos tuedd yn anfwriadol yn y ffordd maen nhw'n gofyn cwestiynau a gall hyn greu amgylchedd dysgu anghyfartal. Er mwyn i fi osgoi hyn dwi fel arfer yn defnyddio strategaeth ffyn lolipop er mwyn i bawb cael cyfle i ateb.

Prif nod yr ymchwil yma oedd casglu barn staff a disgyblion blwyddyn chwech o gwestiynu fel techneg asesu ar gyfer dysgu. Er mwyn cynnal yr ymchwil yma defnyddiais yr agwedd Mosaig. Y syniad y tu ôl i'r agwedd Mosaig yw bod ymchwilwyr yn casglu data trwy ystod eang o ddulliau. Dyma beth mae Clark a Moss (2011) yn ei ystyried wrth siarad am eu “teils unigol” yn ei llyfr. Tasg yr ymchwilydd wedyn yw rhoi’r darnau unigol hyn at ei gilydd i ffurfio un darlun mawr (Brown, 2015).  Penderfynais ddefnyddiwr’ agwedd Mosaig gan fod yna pwyslais ar lais y plentyn ac mae hyn yn bwysig oherwydd maent yn helpu’r plant i feithrin ymdeimlad o berthyn, hunan-barch a chyfrifoldeb (Stafford et al., 2021). Trwy wneud i'r plant deimlo fel hyn efallai bydden nhw'n dechrau teimlo'n fwy hapus a chyfforddus i ateb cwestiynau. Rheswm arall penderfynais i ddefnyddio’r agwedd Mosaig oedd ei bod yn hyblyg iawn ac yn galluogi'r ymchwilwyr i addasu dulliau a strategaethau yn seiliedig ar fewnwelediad sy'n dod i'r amlwg a natur esblygol yr ymchwil (Greenfield, 2011). Ond er bod llawer o fanteision i ddefnyddio’r dull hwn, mae rhai anfanteision hefyd. Dyma rai sylwais i arno trwy gynnal yr ymchwiliad yma. Weithiau gall yr holl adnoddau bod yn ddwys iawn wrth gasglu a dadansoddi data o ffynonellau amrywiol. Anfantais arall oedd dryswch, gall cymhlethdod y dull Mosaig fod yn heriol i rai yn enwedig plant wrth iddyn nhw ateb yr holl gwestiynau (Peters a Kelly, 2015).  

Er mwyn cwblhau’r ymchwiliad hwn, penderfynai defnyddio agwedd pragmataidd ac o hyn dewisais i’r ddau ddull ymchwil sef holiadur a chyfweliad. Dull ymchwil yw holiadur sy’n cynnwys cyfres o gwestiynau a ddefnyddir i gasglu gwybodaeth ddefnyddiol gan ymatebwyr (Cint, 2022).Gall holiaduron cynnwys cwestiynau ansoddol neu’n feintiol a gellir eu cynnal ar-lein, dros y ffôn, ar bapur neu wyneb yn wyneb, ac nid oes rhaid rhoi cwestiynau o reidrwydd gydag ymchwilydd yn bresennol. Penderfynais i ddefnyddio Microsoft Forms er mwyn creu holiadur i staff ysgol PAP. Un rheswm dewisais i holiadur fel un o’r dulliau ymchwil oedd effeithlonrwydd, mae holiaduron yn ffordd gyflym o gasglu data gan nifer fawr o ymatebwyr ar yr un pryd. Mae hyn yn ffordd effeithlon iawn o gasglu gwybodaeth o athrawon gan fod ychydig iawn o amser sydd ganddynt i eistedd lawr am gyfweliad a gellir gwneud yr holiadur ar unrhyw adeg o'r dydd ac o unrhyw leoliad.  Rheswm arall ydy gall holiadur fod yn anhysbys a chyfrinachedd, felly gall cyfranogwyr ymateb i holiaduron yn ddienw, gan hyrwyddo ymatebion onest.

Bydd y rhan fwyaf o gyfranogwyr yr ymchwiliad yn teimlo'n fwy cyfforddus yn cymryd rhan os ydynt yn gwybod na fydd eu gwybodaeth bersonol yn cael ei datgelu (Pandey, 2022). Cytunaf gyda’r pwynt yma oherwydd o’m mhrofiad i wnes dderbyn atebion mwy onest gan nad oedd rhaid iddyn nhw ysgrifennu lawer ei enw.  Ond un anfantais gweles i o ddefnyddio holiadur oedd cyfyngodd ar ddyfnder y wybodaeth. Gwelais hyn oherwydd weithiau byddai pobl yn ymateb gydag atebion un neu ddau o eiriau ond pe bawn i'n gofyn iddynt yn bersonol byddent yn fwy tueddol o ateb yn fanylach.
 

Y dull arall defnyddiais er mwyn casglu gwybodaeth oedd cynnal cyfweliad gyda grŵp o 6 disgybl blwyddyn chwech, ysgol PAP. Mae fy ysgol wedi'i lleoli yn ganol Abertawe ond i gymharu ag ysgolion eraill mae'n llawer llai. Un peth cadarnhaol a welais o ddefnyddio cyfweliadau oedd fy mod i'n gallu archwilio'n dyfnder am wybodaeth. Pwynt arall yw iaith y corff yn enwedig gyda phlant gan na allant ddweud celwydd cystal ag oedolion. Mewn cyfweliadau wyneb yn wyneb, gall ymchwilwyr arsylwi pethau fel  mynegiant yr wyneb, a thôn y llais. Un person sydd yn arbenigwr yn y pwnc yma ydy Robert K Yin (2009) ac mae fe’n cydnabod pwysigrwydd cyfweliadau fel dull casglu data ac yn ei llyfr yn pwysleisio'r defnydd o gyfweliadau ar gyfer archwiliad manwl. Cytunaf gyda’r pwyntiau yma oherwydd wrth i fi cynnal cyfweliad gyda grŵp o blant oedd rhaid i fi weithiau ail geirio brawddeg neu newid beth oeddwn i’n gofyn er mwyn cael yr ateb gorau allan ohonyn nhw. Ond fel rydym yn gwybod mae yna anfanteision i bopeth hefyd, er enghraifft wrth gynnal cyfweliad gallai cymryd llawer o amser enwedig wrth ofyn cwestiynau manwl. Mae’r broses yn cynnwys amserlennu, cynnal y cyfweliad ac wedyn thrawsgrifio neu ddadansoddi’r data (Study Smart, 2024). Felly os ydych chi eisiau ateb i ymchwil yn gyflym bydd cynnal cyfweliad ddim yn ddull cywir i ddefnyddio.

Er mwyn gallu cynnal diwrnod ymchwil yn fy ysgol PAP gwnes i lenwi mewn ffurflen moeseg, danfon allan llyfr caniatâd i’r mentor, pennaeth a rhieni er mwyn sicrhau roedd gen i’r holl ddogfennau cywir cyn dechrau unrhyw fath o ymchwil. Hefyd dilynais i'r canllawiau BERA (2018), roedd dilyn y canllawiau bera yn hollol bwysig i mi wrth gynnal ymchwiliad gan ei fod yn ffocysu ar y sector addysg. Ac i gyd-fynd gyda hyn er mwyn cadw popeth yn ddienw ac yn ddiogel wnes i sicrhau dim enwi’r plant ac yn lle defnyddiais enwau megis Plentyn 1. Dwi hefyd wedi sicrhau fod y data yn ddiogel ar fy nghalendr personol, trwy ddilyn y camau yma rydw i wedi gwneud yn siŵr i gadw’r holl wybodaeth yn gyfrinachedd ac anhysbysrwydd.

Pwrpas yr ymchwiliad yma oedd casglu ymatebion  i’r cwestiwn ‘ Beth yw barn staff a disgyblion blwyddyn chwech o gwestiynu fel strategaeth asesu ar gyfer dysgu?’. Yn gyntaf hoffwn drafod fy nghanlyniadau’r o’r holiadur (Gwelir atodiad 6) lle cefais i gymysgedd o ddata meintiol ac ansoddol. Roedd yna 8 cwestiwn i ateb yn yr holiadur yma gyda rhai yn gwestiynau agored a rhai yn gaeedig. Nod yr holiadur yma oedd derbyn wybodaeth ddefnyddiol gan staff yr ysgol, ac mae’r data yma yn hollol dderbyniol gan fod canllawiau BERA (2018) yn dangos gall unrhyw un tynnu allan o’r ymchwiliad yma ar unrhyw adeg. Mae’r siart cylch ( Gwelwir atodiad 6) yn dangos i ni fod 100% o’r bobl a atebodd yn defnyddio cwestiynu fel dull i wirio dealltwriaeth. Cwestiwn arall gofynnais i oedd “ yn eich barn chi, beth gall fod yn oblygiadau o gwestiynu ar lafar?”, o ddarllen yr ymatebion maent i gyd yn debyg iawn, gan ei siarad am oblygiadau plentyn swil. Er mwyn osgoi hyn gallent ddefnyddio strategaeth fel ffyn lolipop. Ateb arall oedd maen anodd cadw cofnod o ymatebion llafar, cytunaf gyda hyn oherwydd mewn ystafell ddosbarth, yn enwedig gyda nifer fawr o ddisgyblion, gall mwy nag un ateb ar yr un pryd neu wrth i un ateb gall plentyn arall gofyn cwestiwn gwahanol. I osgoi hyn gallent ddefnyddio ddamcaniaeth Vygoskty (Walker, 2017) sy’n awgrymu y gall dysgwyr gyflawni mwy gyda chefnogaeth cyfoedion. Mae trafodaethau grŵp yn cyd-fynd â damcaniaeth gymdeithasol-ddiwylliannol Vygotsky trwy ddarparu cyd-destun cymdeithasol ar gyfer dysgu (Walker, 2017).   

Nesaf penderfynais i eistedd lawr mewn dosbarth gwag gyda chwe phlentyn er mwyn trafod beth oedd barn nhw ar gwestiynu yn yr ystafell dosbarth? Roedd saith cwestiwn (Gwelir atodiad 3) ond gyda rhai cwestiynau oedd ymatebion cymysg ac roedd yr ymatebion i gyd yn ddata ansoddol. Un cwestiwn gofynnais oedd “Ydych chi’n hoffi cael eu cwestiynu ar lafar o flaen y dosbarth? A sut mae yn gwneud i chi teimlo?”. Oedd ran fwyaf o’r disgyblion wedi ymateb na gan ddweud ei fod yn teimlo’n rhy swil i siarad o flaen y dosbarth rhag ofn fydd y cwestiwn yn anghywir. Yn ôl Evely a Ganim (2017) Nid yw llawer o blant yn teimlo'n gyfforddus i siarad o flaen y dosbarth. Pan ofynnir cwestiwn, bydd y plant swil yn aml yn torri cyswllt llygaid â’r athro neu'n ysgrifennu rhywbeth yn eu llyfr nodiadau. Felly o glywed hyn rwyf nawr bob amser yn gwneud ymdrech i ganmol ateb hyd yn oed os yw'n anghywir, er mwyn codi hyder y plant. Cwestiwn arall gofynnais oedd “Beth sy’n gwneud chi’n fwy tebygol i ateb cwestiynau yn y dosbarth?”. Un ateb gefais oedd ei fod nhw’n hoffi ateb wrth dangos ar fwrdd gwyn, fel bod neb arall yn edrych ar ei gwaith nhw. Mae gwaith Marzano yn pwysleisio pwysigrwydd rhoi cyfleoedd i ddisgyblion gymryd rhan weithredol. Mae defnyddio byrddau gwyn yn galluogi'r disgyblion i gymryd rhan weithredol mewn ateb cwestiynau, gan hyrwyddo amgylchedd dysgu mwy rhyngweithiol a deinamig (Manzano, 2010). Cytunaf â hyn oherwydd o fy mhrofiad i mae mwy o blant yn y dosbarth yn tueddu i geisio ateb os byddaf yn gofyn iddynt ei ysgrifennu ar fwrdd gwyn. Rwy'n credu bod plant yn gwneud hyn oherwydd bydd y dosbarth cyfan hefyd yn ceisio ateb.


Ateb arall gefais oedd ‘dwi’n hoffi ateb, pryd mae amser i ni drafod fel grŵp cyn’. Wrth i blant dechrau cydweithio fel grŵp i feddwl am atebion gall hyn gwella eu datblygiad cymdeithasol. Un elfen o hyn ydy sgiliau cyfathrebu, felly gall trafodaeth grŵp gwella sgiliau cyfathrebu wrth i blant fynegi eu meddyliau, gwrando ar eraill, a mynegi syniadau yn effeithiol (Sword, 2020). Mae'r sgiliau hyn yn hanfodol ar gyfer llwyddiant academaidd ac ymdrechion proffesiynol yn y dyfodol (Sword, 2020). Rwyf wedi rhoi cynnig ar hyn mewn gwers iaith o’r blaen, rhoddais ddarn gwahanol o destun ar bob bwrdd a gadel i'r plant trafod am 10 munud. Ar ôl hyn, roedd llawer mwy o blant yn fwy hyderus i'w rhannu syniadau, mae hyn yn dangos i mi, trwy adael iddynt drafod syniadau, eu bod yn fwy hapus i'w rhannu â gweddill y dosbarth.

Felly, pwrpas yr ymchwiliad yma oedd gweld ‘ Beth yw barn staff a disgyblion blwyddyn chwech o gwestiynu fel strategaeth asesu ar gyfer dysgu?’. Wrth edrych yn ôl ar fy rhagfynegiad, ar ôl cwblhau’r ymchwil rydw i’n dal yn cytuno gyda'r pwynt fod cwestiynu yn elfen allweddol o asesu mewn ystafell dosbarth a heb ddefnyddio cwestiynu na fyddem yn gallu gweld gwir ddealltwriaeth y plant yn wir. Yn fy marn i heb gwestiynu bydden ni ddim yn gallu gwthio’r disgyblion i’r cam nesaf ac ar yr un bryd yn gallu gwirio eu dealltwriaeth mewn pob maes dysgu a phrofiad.

O gynnal yr ymchwiliad yma rydw i wedi dysgu llawer am gwestiynu yn yr ystafell dosbarth er enghraifft o’r holiadur (Gwelir atodai 5) fy ddysgais fod cwestiynu yn cael ei defnyddio’n llawer yn wersi i wneud mwy na gwirio dealltwriaeth. O’r canlyniadau mae’r athrawon yma yn defnyddio cwestiynu fel dull i asesu lefel llafar, cyfle i ymestyn y plant ac i blant sydd gweld ysgrifennu yn anodd gallent nhw asesu’r plentyn ar lefel eu hatebion. Rydw i’n wir yn hoffi’r syniadau yma oherwydd mae’r elfen cwestiynu mor eang mae’n dda ei fod yn cael eu defnyddiol dyddiol am gymysgedd o ddulliau. A dwi’n credu byddaf yn mynd â llawer o'r hyn rydw i wedi'i ddysgu yn yr ymchwil hwn mewn i fel rydw i’n defnyddio cwestiynu yn y dyfodol. Pe bai'n rhaid i mi ail-wneud fy ymchwil y tro nesaf byddwn yn cynnal arsylwad dosbarth er mwyn gweld sut mae’r athro yn defnyddio cwestiynu ar lawr y dosbarth. Ac efallai wrth edrych yn nol byddai wedi bod yn well i’r plant ateb yr holiadur er mwyn derbyn mwy o atebion a dwi’n credu byddai wedi derbyn atebion gwell gan yr athrawon os oeddem ni wedi cynnal cyfweliad gyda nhw. Ond ar ôl gwneud yr holl ymchwil hwn byddaf yn bendant yn ei ddefnyddio strategaethau asesu ar gyfer dysgu yn y dyfodol wrth gynnal fy ymarfer proffesiynol.

